**Ministru kabineta noteikumu projekta “Grozījumi Ministru kabineta 2020.gada 10.novembra noteikumos Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts “Grozījumi Ministru kabineta 2020.gada 10.novembra noteikumos Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai”” (turpmāk – MK Noteikumu projekts) paredz noteikt atbalsta pieejamību visiem nodokļu maksātājiem, kuru saimnieciskā darbība ierobežota Covid-19 krīzes ietekmē.MK Noteikumu projekts stāsies spēkā nākamajā dienā pēc tam, kad oficiālajā izdevumā "Latvijas Vēstnesis" tiks publicēts paziņojums par to, ka Eiropas Komisija pieņēmusi lēmumu par šo noteikumu ietvertā komercdarbības atbalsta saderību ar Eiropas Savienības iekšējo tirgu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK Noteikumu projekts izstrādāts saskaņā ar Covid-19 infekcijas izplatības seku pārvarēšanas 2. pantu un 15. panta trešo daļu, lai sniegtu atbalstu Covid-19 krīzes skartam uzņēmumam apgrozāmo līdzekļu plūsmas krituma kompensēšanai, lai pārvarētu Covid-19 krīzes otro izplatīšanās vilni (Ministru prezidenta paziņojums 2020.gada 6.novembrī) un tādējādi 2021.gadā turpināt aktivitātes, kas vērstas uz Latvijas tautsaimniecības ilgtspējīgu attīstību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Valstī 2020.gada 6.novembrī atkārtoti izsludināta un 2020.gada 29.decembrī pagarināta līdz 2021.gada 7.februārim ārkārtējā situācija un tiek turpināts pastiprināt dažāda veida ierobežojumus, kas kopumā kavē tautsaimniecības attīstību un ekonomikas atveseļošanos, līdz ar to joprojām nepieciešams īstenot atbalsta pasākumus Covid-19 krīzes pārvarēšanai. Ministru kabinetā 2020.gada 10.novembrī tika apstiprināti noteikumi Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai” (turpmāk – MK Noteikumi Nr.676), nosakot kritērijus, pieprasīšanas un piešķiršanas kārtību, ko piemēro krīzes skartajiem nodokļu maksātājiem granta veidā apgrozāmo līdzekļu plūsmas kompensācijai.Identificētā problēma - atbalsta pieejamība Covid-19 ietekmētajiem uzņēmumiem pēc 2021.gada 1.janvāra.Krīzes vadības grupas uzņēmējdarbības veicināšanai ietvaros tika turpinātas konsultācijas ar uzņēmēju pārstāvošajām organizācijām par atbalsta programmas nosacījumiem, tika secināts, ka atbalsts ir turpināms Covid-19 skartajiem uzņēmumiem, ņemot vērā, ka turpinās Covid-19 izplatība un valstī tiek pastiprināti ierobežojumi arī saimnieciskas darbības veicējiem. Attiecīgi MK Noteikumu projekts:* nosaka atbalsta periodu no 2020. gada 1. novembra līdz 2021. gada 31.maijam un attiecīgi precizē apgrozījuma krituma vērtējumu konkrētā atbalsta perioda mēnesī pret iepriekš MK Noteikumos Nr.676 noteikto periodu;

MK Noteikumu projekts nosaka, ka turpmāk atbalstu varēs saņemt tāds uzņēmums, kura atbalsta perioda mēnesī (nevis 2020.gada novembrī vai decembrī) apgrozījums ir krities vismaz par 20 %, salīdzinot ar vidējo apgrozījumu 2020. gada augustā, septembrī un oktobrī kopā, un kuram atbalsta perioda mēnesī (nevis 2020.gada novembrī vai decembrī) apgrozījums ir krities vismaz par 30 %, salīdzinot ar apgrozījumu 2019. gada attiecīgajā mēnesī. Attiecināmības periods apgrozījuma kritērija vērtēšanai tiek noteikts nemainīgi pret 2019.gadu, jo tas ir gads, kad nebija noteikti Covid-2019 izplatības ierobežojošie pasākumi un tādējādi nebija ietekmes uz tautsaimniecības attīstību.Arī jaundibinātiem uzņēmumiem jeb tādiem uzņēmumiem, kas reģistrēti Valsts ieņēmumu dienestā kā nodokļu maksātāji pēc 2020. gada 1. janvāra - apgrozījuma kritērijs turpmāk vērtējams atbalsta perioda mēnesī (kritums vismaz par 20%) salīdzinot ar vidējo apgrozījumu 2020. gada augustā, septembrī un oktobrī kopā jeb periodu, kad nebija noteikti Covid-2019 izplatības ierobežojošie pasākumi un tādējādi nebija ietekmes uz tautsaimniecības attīstību.Jāņem vērā, ka atbalsta apmērs ir nemainīgi nosakāms 30 % apmērā no uzņēmuma bruto darba algas kopsummas, par kuru samaksāti darba algas nodokļi 2020. gada augustā, septembrī un oktobrī jeb periodā, kad nebija izsludināta ārkārtas situācija valstī. * precizē kārtību atbalsta sniegšanā – uz atbalstu var pieteikties par katru (nevis visu atbalsta periodu kopā) no atbalsta perioda mēnešiem, nepārsniedzot atbalsta apmēra noteikto minēto apmēru, kas noteikts MK Noteikumu Nr.676 6. un 7.punktā;

MK noteikumu Nr.676 6. un 7.punktā noteiktais apmērs nav pārsniedzams par atbalsta perioda katru mēnesi atsevišķi un kopējā atbalsta summa, kas sniegta saskaņā Pagaidu regulējumu, nepārsniedz 800 000 vai attiecīgi 120 00 *euro*saistītu personu grupai.* nosaka, ka uzņēmums, kas saņēmis atbalstu par atbalsta periodu no 2020. gada 1. novembra līdz 2020.gada 31.decembrim, var atkārtoti pieteikties atbalstam par 2020.gada novembra vai decembra mēnesi atsevišķi un saņemt atbalstu, kas katrā atbalsta perioda mēnesī kopā ar pirms tam saņemto atbalstu nepārsniedz MK Noteikumu Nr.676 6. un 7.punktā minēto apmēru;

T.i., tiks uzskatīts, ka līdz šim atbalsta programmas ietvaros saņemtais atbalsts ir saņemts tikai par vienu no 2020.gada mēnešiem (novembri vai decembri) un uzņēmums var saņemt iztrūkstošo starpību, ja tāda uzņēmumam tika identificēta, pirmajā reizē piesakot atbalstu par 2020.gada novembri un decembri kopā, tai skaitā, saņemt atbalstu par 2020.gada otru atbalsta perioda mēnesi atsevišķi, kas atbalsta perioda mēnesī kopā ar jau saņemto atbalstu nepārsniedz MK Noteikumu Nr.676 6. un 7. punktā minēto apmēru.* precizēts ierobežojums pievienotās vērtības nodokļu maksātajiem;

MK Noteikumu projekta mērķis ir ierobežot tādu atbalsta pretendentu loku, kas nepilda saistības pret valsti. Attiecīgi, ja uzņēmums ir izslēgts vai pēdējo divu gadu laikā ir bijis izslēgts no Valsts ieņēmumu dienesta pievienotās vērtības nodokļa maksātāju reģistra vai tam ir vai pēdējo divu gadu laikā ir bijusi apturēta saimnieciskā darbība, tam nav paredzēts sniegt atbalstu. Vienlaikus normas mērķis nav attiecināms uz gadījumu, kad uzņēmums izslēgts no Valsts ieņēmumu dienesta pievienotās vērtības nodokļa maksātāju reģistra  pēc savas iniciatīvas. Lai neradītu šaubas atbalsta sniedzējiem un saņēmējiem par normas interpretāciju, precizēts MK Noteikumu Nr.676 16.3.apakšpunkts.Ar MK Noteikumu projektu paredzētās izmaiņas plānotas atbalsta programmas piešķirtā valsts budžeta finansējuma ietvaros (70,8 milj. EUR no līdzekļiem neparedzētiem gadījumiem).Eiropas Komisijas 2020.gada 16.decembrī pieņēma lēmumu par MK Noteikumiem Nr.676 (*SA.59592 (2020/N) – Latvia COVID-19: Grants to companies affected by the COVID-19 crisis to ensure the flow of working capital*). Ņemot vērā MK Noteikumu projektā iekļautos grozījumus, Ekonomikas ministrija 5 darbdienu laikā sagatavos un iesniegs ar Finanšu ministriju saskaņotu paziņojumu Eiropas Komisijai par MK Noteikumu projektu, izmantojot Eiropas Komisijas pārziņā esošo elektroniskās paziņošanas sistēmu – SANI 2. Ekonomikas ministrija pēc tam, kad Eiropas Komisija pieņēmusi lēmumu par MK Noteikumu projektā ietvertā komercdarbības atbalsta saderību ar Eiropas Savienības iekšējo tirgu, nosūta attiecīgu paziņojumu publicēšanai oficiālajā izdevumā "Latvijas Vēstnesis".Valsts ieņēmumu dienests atbalsta izmaksu saskaņā MK Noteikumu projektā ietvertajiem grozījumiem veiks pēc MK Noteikumu projekta spēkā stāšanās. Savukārt finansējums noteikumu projekta ieviešanai tiks nodrošināts, iesniedzot pārdales pieprasījumu no līdzekļiem neparedzētiem gadījumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti nodokļu maksātāji. Valsts ieņēmumu dienests. Uz 2021.gada 4.janvāri tika reģistrēti 1011 iesniegums par grantu piešķiršanu. Kopējā prasījumu summa – 8570017 EUR. Savukārt izmaksāti granti par 5 iesniegumiem, kopumā 22 552 EUR apmērā. |
| 2. | Tiesiskā regulējuma ietekme uz tautsaimniecību un administratīvo slogu | MK Noteikumu projektā ietvertā tiesiskā regulējuma īstenošana tiks nodrošināta Valsts ieņēmumu dienesta esošo līdzekļu un cilvēkresursu ietvaros. Ar MK Noteikumu projektu paredzēts turpināt sniegt atbalstu nodokļu maksātājiem, kas veic saimniecisko darbību, bet to darbība ir ierobežota Covid-19 izplatības noteikto ierobežojumu dēļ, tādējādi stabilizējot situāciju tautsaimniecībā. |
| 3. | Administratīvo izmaksu monetārs novērtējums | MK noteikumu projekts šo jomu neskar |
| 4. | Atbilstības izmaksu monetārs novērtējums | MK noteikumu projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021.gads** | Turpmākie trīs gadi (*euro*) |
| **2022** | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 70 800 000 | 0 | 0 | 0 | 0 | 0 |
| 2.1. valsts pamatbudžets | 0 | 70 800 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | - 70 800 000 | 0 | 0 | 0 | 0 | 0 |
| 3.1. valsts pamatbudžets | 0 | - 70 800 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | X | - 70 800 000 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Jau sākotnēji MK noteikumu Nr. 676 īstenošanai 2020.gadam tika paredzēts finansējums 70,8 mij. EUR apmērā. Ņemot vērā, ka programma faktiski uzsākta 2020.gada 21.decembrī (jeb pieejama 7 darba dienas), pēc Eiropas Komisijas lēmuma spēkā stāšanās, šobrīd ir pāragri spriest par programmas apguves tempu. Uz 2021.gada 4.janvāri pieprasīts atbalsts par 8 570 017 EUR. Līdz ar to nemainīgi ir sākotnējie pieņēmumi par atbalsta programmai nepieciešamo finansējumu 70,8 milj. EUR apmērā kopā, kura ietvaros 2021.gadā tiks nodrošināta atbalsta izmaksa MK Noteikumu projektā paredzētajam saņēmēju lokam. |
| 6.1. detalizēts ieņēmumu aprēķins |
| 6.2. detalizēts izdevumu aprēķins  |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija |  Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | * Komisijas regula Nr. 651/2014.
* Pagaidu regulējums.
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības: Eiropas Komisijas 2020. gada 19. marta paziņojuma "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863) (turpmāk – Pagaidu regulējums). |
| A | B | C | D |
| Pagaidu regulējuma 22.punkta a) punkts, 23.punkta a),c) punkts, Komisijas regulas Nr.717/2014 1.panta 1.punkta a)–k) apakšpunkts | Noteikumu projekta 1.3.punkts | Ieviests pilnībā | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbalsta programma tiks saskaņota ar Eiropas Komisiju. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta krīzes vadības grupas uzņēmējdarbības veicināšanai ietvaros apspriežot noteikumu projektu ar nozares uzņēmējiem. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, VID. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | MK noteikumu projekta izpilde tiks nodrošināta Ekonomikas ministrijas, Finanšu ministrijas (normatīvā regulējuma izstrāde) un Valsts ieņēmumu dienesta (lēmumu pieņemšana un atbalsta izsniegšana) esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs Jānis Vitenbergs

Vīza:

Valsts sekretārs Edmunds Valantis